google/wiki40b huggingface dataset:
Jonas Nensén

Jonas Nensén, (født 1791 i Själevad, død 1881),  var en svensk prest. Prestesønnen Nensén ble student i Uppsala i 1810 og ordinert til prest i  1817. Etter forskjellige tjenester ble han utnevnt  til sokneprest i Dorotea menighet i 1830 med tiltredelse i 1832. 
Mest kjent er han for sine opptegnelser av nordsvensk folkekultur, svensk, finsk og samisk. I samlingene inngår også et svensk-russisk ordliste som han samlet inn ifra to tidligere soldater i den russiske hæren, Thomas Andersson Neninder og Abraham Filipsson, som etter desertering ble værende i Flaksgreie og Vilhelmina. 
Etter hans død ble de omfattende notatene auksjonert bort. En del havnet i Dorotea landhandel og ble brukt som omslagspapir. Der ble materialet oppdaget av Erik Modin, som reddet 1330 folioblad for ettertiden. I dag oppbevares den Nensénske håndskriftsamlingen i Uppsala universitetsbibliotek. Det samiske materialet lå til grunn for Sigrid Drakes avhandling Västerbottenslapparna (1918).
Josefine & Sofus i Gulrotparken

Josefine & Sofus i Gulrotparken er et videospill (Mac og PC) for barn. Spillet har en aldersgrense på tre år.
Det handler om kaninene og bestevennene, Josefine og Sofus som drar på besøk til en fornøyelsespark. Her kan du samle gulrøtter og kjøre mange morsomme aktiviteter, som for eksempel radiobiler, rafting, sprute vann og mye mer. Det er mulig å skrive ut et eget diplom på slutten av spillet. Spillet er tilpasset aldersgruppen 5-12 år.
World Student Christian Federation

World Student Christian Federation (Ofte forkortet WSCF) er en internasjonal kristen studentbevegelse stiftet i 1895. Organisasjonen er representert i Norge gjennom Norges kristelige studentforbund.
Rita (TV-serie)

Rita er en dansk TV-serie som debuterte i februar 2012 og som pr. 21. august 2017 har hatt fire sesonger. Serien følger den utradisjonelle skolelæreren Rita Madsens og hennes families liv.

Handling

Rita er dansklærer på Islevgårdsskole. Hun er den handlekraftige og til tider upedagogiske læreren som har et godt grep på sine skoleelever. Som oftest handler hun politisk ukorrekt, og går ikke av veien for å røke sigaretter på skoletoalettene eller skrible graffiti på veggene. Elevene elsker henne, samtidig som hun både fryktes og beundres av omgivelsene for øvrig.

Medvirkende

Rita fremstilles av skuespilleren Mille Dinesen mens de øvrige rollene spilles av Ellen Hillingsø, Carsten Nørgaard, Carsten Bjørnlund, Nikolaj Groth m.fl. Serien er skrevet av manuskriptforfatter Christian Torpe og er instruert av Lars Kaalund. Innspillingen ble gjort i og omkring den tidligere statsskole Statens Pædagogiske Forsøgscenter i Rødovre. 
Det er planer om å gjeninnspille serien i USA. I 2015 ble det innspilt en nederlandsk sesong av Rita som gikk under navnet Tessa.

Spin-off-serie

Teamet bak Rita laget en spin-off-serie kalt Hjørdis med handling fra den samme skolen. I den nye serien var hovedpersonen Ritas lærerkollega Hjørdis, en ung og keitete, men godhjertet lærer med en fortid som mobbeoffer. Hjørdis er en mini-serie på fire episoder, med Lise Baastrup i hovedrollen.
Generasjonsveksling

Generasjonsveksling er et system der organismer veksler mellom kjønnet formering og ukjønnet formering for annenhver generasjon. Generasjonsveksling finner sted hos flere insekter og hos enkelte andre virvelløse dyr, og hos de fleste nesledyr.
Karsporeplanter er karplanter som formerer seg ved sporer i stedet for ved frø. Den ukjønnede sporofytt-.generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.
Hos alger, bregner og andre planter som gjennomgår generasjonsveksling, dannes det fra den ene generasjonen (gametofytten) enten hann- eller hunnkjønnede kjønnsceller (gameter), alle med bare ett sett av kromosomer (haploide). Når slike gametofytter av ulike kjønn smelter sammen, dannes en zygote med dobbelt sett av kromosomer (diploid). Denne zygoten vokser gjennom celledeling til den diploide sporofytten, som er den andre, sporedannende generasjonen av planten.
Den diploide (kjønnede) sporofytt-generasjonen er i stand til å danne sporer, og inne i sporene utvikler det seg så nye gametofytter.
Dersom gametofytten utvikler seg i sin helhet inne i sporen, og ikke i noe utviklingsstadium bryter ut av denne, snakker vi om endospori. Ordenen av flytebregner har både kjønnete sporer og endospori, og har dette til felles med frøplanter. Dette gjør flytebregnene unike blant bregner.
Vekslingen er altså mellom to generasjoner som utgjøres av henholdsvis haploide gametofytter med ett sett kromosomer, og diploide sporofytter med to sett kromosomer. Hos frøplanter utgjør sporofytten i praksis hele livssyklusen unntatt syklusen som pollen, mens for eksempel alger og bregner alternerer mellom to helt atskilte generasjoner.
Haus der Kunst

Haus der Kunst (tysk for «Kunsthuset») er et kunstmuseum i München. Det ligger i Prinzregentenstrasse 1 ved den sørlige enden av Englischer Garten, byen største park.

Historie

Bygningen ble reist i årene mellom 1934 til 1937 etter planer av arkitekten Paul Troost som Det tredje rikes første monumentale bygg innenfor nasjonalsosialistisk arkitektur. Museet het den gang Haus der deutschen Kunst («Den tyske kunsts hus») og åpnet i mars 1937 som en arena for å vise fram det nasjonalsosialistene betraktet som Tysklands fineste kunst. Åpningsutstillingen var kalt Große Deutsche Kunstausstellung («Den store tyske kunstutstilling»), og skulle være en kontrast til datidens mest anerkjente kunst, som nasjonalsosialistene kalte Entartete Kunst.
15. og 16. oktober 1939 ble den store åpningen av utstillingen Große Deutsche Kunstausstellung ved det pompøse arrangementet Tag der deutschen Kunst hvor «2 000 år med tysk kultur» ble feiret med tusenvis av skuespillere i historiske kostymer og tablåer, en av dem med en fem meter høy statue av den tyske riksørnen, paraderte ned Prinzregentenstraße i timevis, og med Adolf Hitler, Hermann Göring, Joseph Goebbels, Heinrich Himmler, Albert Speer, Robert Ley, Reinhard Heydrich og en rekke andre høytstående nasjonalsosialister til stede. I tillegg var det mindre arrangementer i Englischer Garten ved siden av. Dette arrangementet er dokumentert filmatisk.
Etter andre verdenskrig ble museumsbygningen først benyttet av amerikanske okkupasjonsstyrker som en offisers-messe, og det var på den tiden bygningen fikk kallenavnet «P1», som er en forkortelse for bygningen gateadresse. Bygningens fortid som et nasjonalsosialistisk signalbygg kan fortsatt sees i form av hakekorslignende mosaikk i taket ved inngangen.
Fra 1946 ble museumsrommene delt inn i mindre avdelinger og igjen tatt i bruk som kunstgalleri og kunstmuseum. I dag har ikke bygningen noen egen permanent utstilling, men er galleri for en rekke utstillinger. Blant annet har det huset utstillingene om Tutankhamun og Zeit der Staufer.
Siden 1983 har bygningen også huset den kjente nattklubben P1.
Neocherentes

Utseende

En middelsstore, matt, lysbrunlig trebukker med påfallende, hvite og svarte, "harlekin"-tegninger på pronotum og dekkvinger.  Antennene er tynne og noe lengre enn kroppen. Pronotum er omtrent rektangulært uten tenner på sidene. Dekkvingene er jevnbrede og har litt avrundede "skuldre".

Utbredelse

Arten er utbredt i Peru og Bolivia.
Dung Tran Larsen-saken

Dung Tran Larsen-saken er blitt navnet på det uoppklarte norske drapet som fant sted i 2007. 14. juli 2007 forsvant norsk-vietnamesiske Thi Phuong Dung Tran Larsen fra sitt hjem i Kjøkkelvik ved Bergen, og politiet satte raskt igang søk etter den 22 år gamle kvinnen. Da det gikk flere dager uten at hun ble funnet økte frykten for at noe kriminelt hadde tilstøtt kvinnen, og 2. august samme år ble Kripos koblet inn i saken. De skulle bistå i den taktiske delen av etterforskningen.

Bakgrunn

Tre og en halv uke før Dung skal ha forsvunnet fødte hun en datter. Hennes ektemanns forklaring var at hun i tråd med gammel vietnamesisk skikk skal ha valgt å isolere seg. Det var ifølge ektemannen årsaken til at hun ikke dukket opp på en spedbarnskontroll på helsestasjonen syv dager etter fødselen. Paret har også en sønn sammen, men Dung skal ikke ha isolert seg etter den første fødselen.

Observasjoner

Den 20. juni 2007 dro Dung hjem fra Kvinneklinikken med sin nyfødte datter. Den aller siste verifiserte observasjonen av Dung utenfor hjemmet var 23. juni da hun sammen med ektemannen handlet på Sartor Senter i Straume. Samme dag ble det tatt et mobilbilde av henne i stuen hennes. Dette var også siste gang mobiltelefonen hennes ble brukt. Hun ble meldt savnet av ektemannen 20. juli etter at hun skulle ha vært borte fra hjemmet siden 14. juli.

Siktelse

Den 23. august 2007 hadde kvinnen ennå ikke kommet til rette, og det ble kjent at Larsens ektemann og hans bror, far og mor var blitt siktet for forsettlig drap. Subsidiært hadde politiet også utarbeidet en siktelse på frihetsberøvelse eller for å ha skjult en forbrytelse.
Den 21. november 2007 ble Dungs ektemann og svigermor løslatt etter at Bergen tingrett hadde avslått politiets begjæring om fortsatt varetektsfengsling 16. november. Påtalemyndigheten påkjærte avgjørelsen, men Gulating lagmannsrett avslo kjæremålet og opprettholdt kjennelsen.

Nye søk

Den 25. januar 2008 gjennomførte politiet et søk med danske likhunder i Krabbedalen, der familien til Dung Tran Larsen bor. I april ble det foretatt søk med miniubåt i Ulvesetvannet, og med dykkere i sjøen nær Møvik på Sotra.

Henleggelse

Den 10. september 2009 annonserte Riksadvokaten at saken var henlagt etter bevisets tilstand, og at siktelsene mot Dungs familie var frafalt.

Cold-case

Da Tore Salvesen, sjef ved Bergen vest politistasjon, sluttet og begynte som seksjonsleder ved Felles enhet for etterretning og etterforskning i Vest politidistrikt i 2017, sørget han for å få Dung-saken sendt til gjennomgang ved spesialgruppen Cold case i Kripos.
Samfunnsvitenskapelig Fakultetsforening

Samfunnsvitenskapelig Fakultetsforening (SVFF) er en studentforening ved Universitetet i Oslo. Foreningen har eksistert siden 1991, og har siden 2001 hatt lokaler i kjelleren på Eilert Sundts hus, hvor foreningen driver kjellerpuben U1. Foreningens formål er å jobbe for å fremme det tverrfaglige sosiale miljøet ved Det samfunnsvitenskapelige fakultet ved Universitetet i Oslo. På U1 holdes det jevnlig fester, konserter, quizer, debatter og andre arrangementer.
Hans Herlofsen

Herlofsens slave Adam

Rundt 1782 kjøpte Hans Herlofsen en slave på St. Croix. Slaven het Adam, ble kjøpt for 300 riksdaler og 13 år gammel ble han transport til Arendal på et av Herlofsens skip. Sommeren 1791 rømte Adam fra Herlofsens hjem. Noen dager senere meldte han seg for byfogd Berg og klagde over at han ble dårlig behandlet av sin eier. Adam ønsket å dra tilbake til sin mor på St. Croix. Hans Herlofsen ønsket ikke å gi slipp på slaven sin, men han ville heller ikke ha ham i sitt hus og ønsket Adam satt i tukthus. Resultatet ble at Adam ble satt i arresten, mens byfogden undersøkte saken videre. Flere vitner ble avhørt, og til slutt konkluderte byfogden med at Adam ikke kunne straffes for å ha rømt og satte ham fri.

Arkiv

Arkivet etter Herlofsons forretningsdrift befinner seg på KUBEN i Arendal. Arkivet omfatter kopibøker, innkomne brev, skipsbygingsbok, skipsregnskap og hovedbøker.
Meningen med livet (film)

Filmpris

Meningen med livet ble overraskende tildelt Juryprisen under Filmfestivalen i Cannes i 1983.
Acmaeoderopsis

Utseende

Små (gjerne 4 - 8 millimeter), avlange, svarte praktbiller med gulaktige tegninger på dekkvingene. Oversiden er fint punktert, dekkvingene med fine punktrader.

Levevis

De voksne billene besøker gjerne blomster, særlig i kurvplantefamilien.
Larvene utvikler seg i død ved av mange ulike busker og trær, både løvtrær og bartrær.

Utbredelse

Slekten er utbredt i det sørvestlige USA og Mellom-Amerika.
Sidima

Utseende

Nokså små blåvinger uten stjerter på bakvingen. Hannens overside er himmelblå med en smal, svart ytterkant. Undersiden er lysgrå med få, svarte flekker.

Utbredelse

Slekten er representert med én art på hver av øyene Mindanao, Sumatra, Sulawesi og Ny-Guinea.
Rongelap

Rongelap, Ronglap eller Rongelapatollen (marshallesisk RoÏlap) er en atoll blant Ralik-kjeden i nordre Stillehavet, og tilhører Marshalløyene.

Historie

Ralik-kjeden har trolig vært bebodd av mikronesiere siden ca 1000 f.Kr., og noen øyer ble oppdaget alt i 1526, av den spanske kapteinen Alonso de Salazar.
Rongelap ble oppdaget den 3. september 1767 av den britiske kapteinen Samuel Wallis og ble besøkt den 7. oktober 1825 av den russiske oppdagelsesreisende Otto von Kotzebue. Øyene havnet senere under spansk suverenitet.
Neuguinea-Compagnie, et tysk handelsselskap, etablerte seg på Ralik-kjeden omkring 1859 og den 22. oktober 1885 kjøpte det tyske keiserrike hele Marshalløyene av Spania. Selskapet forvaltet øyene frem til den 13. september 1886 da området først ble et tysk protektorat, og i 1906 ble en del av Tysk Ny-Guinea.
Under første verdenskrig ble området okkupert av Japan i oktober  1914, som i desember 1920 fikk et forvaltningsmandat — det japanske stillehavsmandatet — over området av Folkeforbundet etter Versaillestraktaten i 1919.
Under andre verdenskrig ble øygruppen brukt som militærbase av Japan frem til USA erobret området våren 1944. Deretter havnet øygruppen under amerikansk kontroll. I 1947 ble Marshalløyene, sammen med Karolinene, utnevnt til Trust Territory of the Pacific Islands av FN, og ble forvaltet av USA frem til landets selvstendighet i 1979.
Den 1. mars 1954 ble Rongelap, Ailinginae, Rongrik og Utirik rammet av et radioaktivt nedfall etter en prøvesprengning på Bikiniatollen, ca 165 km mot nordvest, og befolkningen ble evakuert til Kwajaleinatollen. I februar 1957 returnerte befolkningen til der de bodde, til en ny evakuering begynte i 1985, denne gangen til Mejattøyen i Kwajaleinatollen.
I september 1996 ble en avtale med US Department of the Interior (USAs innenriksdepartement), som lovte 45 millioner USD i støtte til innsatser for å muliggjøre en tilbakeflytting av befolkningen til Rongelap.
Ringmerking

Ringmerking er en vitenskapelig metode som benyttes ved studier av fugler. 
En ring av lettmetall med et unikt identifikasjonsnummer festes rundt fuglens fot. Ved merking og gjenfinning i stor skala har man i årenes løp kunnet kartlegge hekkeområder, overvintringsområder, trekkveier, levealder, parforhold og en rekke andre aspekter ved fuglers liv. En variant av ringmerking utføres med fargeringer, slik at individer kan identifiseres uten å måtte fanges inn.
I Norge begynte man med ringmerking i 1914, og siden er mer enn syv millioner fugl blitt merket i landet. All vitenskapelig ringmerking i Norge organiseres av Ringmerkingssentralen ved Museum Stavanger (MUST).
Det øst-antarktiske skjold

Det øst-antarktiske skjold, også kjent som det tidligere kontinentet Øst-Antarktika, er en kraton som utgjør den stabile grunnfjellstammen og den overveiende delen av kontinentet vi kjenner som Antarktis. Grensen mot det langt mindre Vest-Antarktis går langs de Trans-antarktiske fjellene fra Weddellhavet til Rossisen og Rosshavet. Skjoldet ligger dermed øst på kontinentet i hele området sør for Afrika og Indiahavet.

Paleogeografi

For 2,1 milliarder år siden brakk superkontinentet Kenorland opp og Øst-Antarktika-kratonen inngikk i det mindre superkontinentet Nena sammen med Baltica og Arktika. Nena disintegrerte for 1,8 milliarder år siden, og først i tidlig paleozoikum slo Øst-Antarktika seg sammen med superkontinentet Gondwana. Omkring 580 millioner år siden støtte kratonene Kongo, Kalahari og India inn i det øst-antarktiske skjoldet og forårsaket Kuunga-fjellkjedefoldingen fram til 515 millioner år siden. Dette skapte høye fjell i dagens vestre Antarktis (bl.a norsk sektor) og Sør-Afrika (Drakensberg).
Funn av fossiler av bregnearten Glossopteris langs kanten av Øst-Antarktika og i Afrika, Sør-Amerika, India og Australia vitner om at dette kontinentet var sammenhengende. Oppbrekkingen av Gondwana i mesozoikum førte til at Øst-Antarktika en stund hang sammen med Australia og India i Øst-Gondwana gjennom trias. Fra sen trias, om lag 200 millioner år siden, er dette østlige delkontinentet påvist blant annet ved distribusjonen av artene i sydbøkfamilien (Nothofagus), som har utbredelse i Australia, New Zealand, og Chile, samt av familien Proteaceae som vokser på de samme stedene samt Sør-Afrika. Snart ble Øst-Antarktika helt adskilt fra de andre kontinentale massene. I det etterfølgende støtte de vest-antarktiske terranene inn i Øst-Antarktika og dannet sammen det nye kontinentet Antarktis slik vi kjenner det idag. Men først mye senere, for 65 millioner år siden, ble den Transantarktiske fjellkjeden langs kanten av kratonen (fra Wedelhavet til Rossisen) dannet.
NM i friidrett 1962

Norgesmesterskapet i friidrett 1962 bestod av flere arrangementer som i 1962 kåret norgesmestere i friidrettsøvelsene.
Hovedmesterskapet ble arrangert på Marienlyst stadion i Drammen i perioden 17. til 19. august. 
Arrangører var IF Hellas og Nedre Buskerud Friidrettskrets.
Kongepokalvinnere var Sverre Strandli og Tove Dønnum. 
Se også NM i mangekamp 1962.
Pentanodes

Utseende

Ganske små, spinkle, gulbrune og svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er jevnbrede, med et lyst tverrbånd.

Levevis

Larvene utvikler seg i død ved.

Utbredelse

Slekten finnes i det sørvestlige USA og på Cuba.
Cirka Teater

Cirka Teater er et norsk teaterkompani som ble etablert i Trondheim i 1984.
Kompaniet er kjent for et fysisk og visuelt sceneuttrykk. Det ble startet av Anne Marit Sæther og Gilles Berger, som begge har sin bakgrunn fra kunstskoler i Frankrike. Per 2018 har Cirka Teater over 30 års fartstid som profesjonell teatergruppe, og har i disse årene både skapt egne produksjoner og medvirket i andres prosjekter i hele Norge.
Cirka Teater har produsert over 40 forestillinger som alle er skapt gjennom prosessorienterte arbeidsmetoder. Det er mange kunstnere som bidrar til det sceniske uttrykket, og størrelsen på Cirka Teaters team varierer med aktiviteten. I full produksjon kan det være flere titalls involverte, men den faste kjernen består av Anne Marit Sæther, Gilles Berger og Monica Stendahl Rokne. Jorunn Dugstad var Cirka Teaters produsent og daglige leder i perioden 1996–2009. 
I 1997 mottok Cirka Teater Trondheim kommunes kulturpris, Midt-Nordisk kulturpris og Danse- og teatersentrums scenekunstpris for Poste Restante, som ble vist i periode 1995–1998.
Til tusenårsjubileet i Trondheim i 1997 debuterte de med figurteater. Oppsetningen Kurt koker hodet (1998) var også en figurteaterproduksjon, der kompaniet samarbeidet med Trøndelag Teater.
I 2002 kom Utsikt til Japan i samarbeid med Trondheim Blåsekvintett. Tyveårsjubileet ble feiret med utstilling i Nordenfjeldske Kunstindustrimuseum.
I 2012 og 2014 produserte Cirka Teater den kritikerroste operaen "Querini" på Røst i Lofoten.

30-årsjubileum i 2014

Cirka Teater feiret sitt 30-årsjubileum i 2014, med blant annet jubileumsforestillingen Hundre hemmeligheter, som ble utviklet i samarbeid med Midtnorsk Jazzsenter/Trondheim Voices, Eirik Hegdal, Trøndelag Teater og Riksteatret. Hundre hemmeligheter vant to Heddapriser i 2014, i kategoriene «Beste barne og ungdomsforestilling» og «Beste audiovisuelle design». I jubileumsåret mottok de også Liv Ullmann-prisen.
Harald Wergeland (1904–89)

Familie

Han var av slekten Wergeland, født i Vardal i Gjøvik som sønn av rektor Håkon Wergeland (1878–1971) og Wilhelmine Kielland  (1873–1962), et barnebarn av presten Gabriel Kirsebom Kielland i slekten Kielland.  Harald var bror til barnelegen Hjalmar Kielland Wergeland (1909–97). Søstera Lilli Wergeland var gift med Kai Knudsen.  Selv giftet Harald seg i 1952 med Helga Vogt (1923–).

Utdanning og lærervirke

Efter examen artium  i 1922 tok han en lærerprøve i 1924 og ble i 1927 uteksaminert fra Statens gymnastikkskole. Han tok tilleggsutdanning i en rekke land.  Fra 1929 til 1932 var han lærer i gymnastikk og realfag ved Notodden høyere skole. Så flyttet han til Oslo og videreførte sin gjerning 1933 til 1944. I 1944 flyktet han til Sverige.
Han var konsulent for noe som het Norges gymnastikkontor 1945–47 og endelig da, direktør og rektor ved Statens gymnastikkskole fra 1947; han satt til 1968, det året skolen  gikk over til å hete Norges idrettshøgskole. Harald stod  i 1970 som redaktør for en historikk om disse skolene.
Innen livredning var han president i Norges livredningsselskap og skrev bøker om temaet.

Utøver

Harald tok del i en oppvisningstropp under Sommer-OL 1936, men konkurrerte ikke. Videre  ledet han turntroppen i Sommer-OL 1952.  På klubbnivå spilte han for Oslo turnforening. Også kona Helga var i turnbransjen, blant annet inspektør for Norges Turnforbund.
Bremanger Budstikke

Bremanger Budstikke er en lokalavis som kommer ut Svelgen og dekker Bremanger kommune.
Initiativtaker og ansvarlig redaktør er Geir Nybø. Avisa kom ut med en prøveutgave høsten 2009. Da var planen å komme ut som ukeavis på permanent basis om minst 1000 abonnenter meldte seg. Etter første driftsåret kunne avisen oppsummere et opplag på 1285, alt i abonnement.
1040-årene

-- 1040 -- 1041 -- 1042 -- 1043 -- 1044 -- 1045 -- 1046 -- 1047 -- 1048 -- 1049
Tiårsoversikt
Stephen Amell

Karriere

Stephen Amell spiller hovedrollen som Oliver Queen/Green Arrow i TV-serien Arrow, noe han har gjort siden 2012. Dette er også hans gjennombruddsrolle.
Han har tidligere spilt gjesteroller i en rekke serier, som CSI: Miami, NCIS: Los Angeles, The Vampire Diaries, CSI: Crime Scene Investigation, 90210, Hung, New Girl og Private Practice.

Privatliv

Han er gift med Cassandra Jean, en tidligere deltager i America's Next Top Model.
Stephen Amell er fetter av Robbie Amell, som også er skuespiller.
Nikolaj Lobatsjevskij

Nikolaj Ivanovitsj Lobatsjevskij (Николай Иванович Лобачевский) (født 20. november/ 1. desember 1792 i Nizjnij Novgorod i Russland, død 12. februar/ 24. februar 1856 i Kazan) var en russisk matematiker.
Lobatsjevskij tok sin doktorgrad ved universitetet i Kazan i 1811, og han var professor i matematikk der i perioden 1816–1846. Han var en anerkjent lærer, og han ga ut arbeider innenfor flere ulike deler av matematikken. Han er mest kjent som en av grunnleggerne av ikke-euklidsk geometri.
Skeivsnuen Danselag

Skeivsnuen Danselag ble etablert i 2006 i Oslo, organisert som en undergruppe av LLH Oslo og Akershus. Det danses norsk folkedans, som for eksempel Rørospols, reinlender, polka, vals og Finnskogspols. Både homser og lesber deltar i dansegruppen. Den første tiden møttes dansegruppen ukentlig hver tirsdag for danseøving en kveld med instruktør, unntatt i jula og sommermånedene. Første instruktør var Ronny Eie. Øvingslokaler var på SinPecado, tidligere Potpurriet (Potta) i Øvre Vollgate 13, Oslo, og senere i kjelleren hos LLH Oslo og Akershus og på Høgskolen i Oslo.
Skeivsnuen Danselag bygger på tradisjon fra dansegruppen Drengeleik. Den ble etablert som møtested for homofile som ønsker å lære god danseteknikk, og ha det gøy med dans sammen med andre homofile.